CELEX: 32006R1831
Language: mt
Date: 2006-12-13
Title: Regolament tal-Kummissjoni (KE) Nru 1831/2006 tat- 13 ta' Diċembru 2006 li jemenda l-Anness I tar-Regolament tal-Kunsill (KEE) Nru 2377/90 li jistabbilixxi proċedura tal-Komunità għal iffissar ta' limiti massimi ta' residwi ta' prodotti mediċinali veterinarji fi prodotti tal-ikel ta' oriġini mill-annimali, fir-rigward ta' Doramectin Test b'rilevanza għaż-ŻEE

772              MT           Il-Ġurnal Uffiċjali ta’ l-Unjoni Ewropea              5.12.2008

32006R1831

14.12.2006                IL-ĠURNAL UFFIĊJALI TA’ L-UNJONI EWROPEA                     L 354/5

             REGOLAMENT TAL-KUMMISSJONI (KE) Nru 1831/2006

                                  tat-13 ta' Diċembru 2006

li jemenda l-Anness I tar-Regolament tal-Kunsill (KEE) Nru 2377/90 li jistabbilixxi
    proċedura tal-Komunità għal iffissar ta’ limiti massimi ta’ residwi ta’ prodotti
  mediċinali veterinarji fi prodotti tal-ikel ta’ oriġini mill-annimali, fir-rigward ta’
                                      Doramectin
                             (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju li
jistabbilixxi proċedura tal-Komunità għal iffissar ta’ limiti massimi ta’ residwi ta’
prodotti mediċinali veterinarji fi prodotti tal-ikel ta’ oriġini mill-annimali1, u b'mod
partikolari l-Artikoli 2 u 3 tiegħu,

Wara li kkunsidrat l-opinjonijiet tal-Aġenzija Ewropea tal-Mediċini fformulati mill-
Kumitat għall-Prodotti Mediċinali għall-Użu Veterinarju,

Billi:

(1)      Is-sustanzi kollha li huma farmakoloġikament attivi u jintużaw fil-Komunità fil-
         prodotti mediċinali veterinarji maħsuba għall-annimali li jipproduċu l-ikel,
         għandhom jiġu vvalutati skont ir-Regolament (KEE) Nru 2377/90.

(2)      Is-sustanza        Doramectin        hija       inkluża        fl-Anness I      tar-
         Regolament (KEE) Nru 2377/90 għall-ispeċijiet tal-bovini, għall-muskoli, ix-
         xaħam, il-fwied u l-kliewi, iżda minbarra l-bovini li jipproduċu l-ħalib għall-
         konsum mill-bniedem. Din is-sustanza hija inkluża wkoll fl-Anness I tar-
         Regolament (KEE) Nru 2377/90 għall-ispeċijiet tal-porċini, tal-ovini, taċ-ċriev,
         inkluż ir-renni, għall-muskoli, ix-xaħam, il-fwied u l-kliewi, iżda minbarra l-ovini
         li jipproduċu l-ħalib għall-konsum mill-bniedem. Il-parti tad-Doramectin f'dak l-
         Anness għandha tiġi modifikata u estiża biex tinkludi l-ispeċijiet mammali kollha
         użati għall-produzzjoni tal-ikel għall-muskoli, ix-xaħam, il-fwied u l-kliewi, iżda

1
         ĠU L 224, 18.8.1990, p. 1. Ir-Regolament kif emendat l-aħħar     bir-Regolament   tal-
         Kummissjoni (KE) Nru 1805/2006 (ĠU L 343, 8.12.2006, p. 66).
 ---pagebreak--- 5.12.2008        MT            Il-Ġurnal Uffiċjali ta’ l-Unjoni Ewropea                         773

       minbarra annimali li jintużaw għall-produzzjoni tal-ħalib għall-konsum mill-
       bniedem.

(3)    Ir-Regolament (KEE) Nru 2377/90 għandu għaldaqstant jiġi emendat skont dan.

(4)    Qabel ma jibda japplika dan ir-Regolament, għandu jingħata perjodu adegwat
       sabiex l-Istati Membri jkunu jistgħu jagħmlu kull aġġustament meħtieġ b’riżultat
       ta' dan ir-Regolament, fl-awtorizzazzjonijiet li ngħataw għat-tqegħid tal-prodotti
       mediċinali veterinarji kkonċernati fis-suq skont id-Direttiva 2001/82/KE tal-
       Parlament Ewropew u tal-Kunsill tas-6 ta' Novembru 2001 dwar il-kodiċi tal-
       Komunità rigward il-prodotti mediċinali veterinarji2, sabiex jitqiesu d-
       dispożizzjonijiet ta' dan ir-Regolament.

(5)    Il-miżuri stipulati f'dan ir-Regolament huma skont l-opinjoni tal-Kumitat
       Permanenti dwar il-Prodotti Mediċinali Veterinarji,

ADOTTAT DAN IR-REGOLAMENT:

                                            Artikolu 1

L-Anness I tar-Regolament (KEE) Nru 2377/90 hu emendat skont l-Anness ta' dan ir-
Regolament.

                                            Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni
tiegħu f’Il-Ġurnal Uffiċjali ta' l-Unjoni Ewropea.

Għandu japplika mit-12 ta' Frar 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 13 ta' Diċembru 2006.

                                                  Għall-Kummissjoni
                                                  Günter VERHEUGEN
Viċi-President tal-Kummissjoni

2
        ĠU L 311, 28. 11. 2001, p. 1. Id-Direttiva kif emendata l-aħħar bid-Direttiva 2004/28/KE (ĠU
        L 136, 30.4.2004, p. 58).
 ---pagebreak--- 774                MT                                                  Il-Ġurnal Uffiċjali ta’ l-Unjoni Ewropea                                                   5.12.2008

                                                                                     ANNESS

A. Is-sustanza li ġejja tiddaħħal fl-Anness I (Lista ta' sustanzi farmakoloġikament attivi li għalihom huma ffissati l-limiti massimi ta' residwi).

2. Aġenti antiparassitiċi
2.3. Aġenti għal kontra l-endo- u l-ektoparassiti
2.3.1. Avermectins

Sustanza/i farmakoloġikament attivi                                               L-ispeċijiet tal-annimali                                 Tessuti kkonċernati
                                           Residwu markatur                                                                          MRLs
Doramectin                                 Doramectin                             L-ispeċijiet mammali kollha għall-               40 µg/kg Muskoli
                                                                                                       3
                                                                                  produzzjoni tal-ikel

                                                                                                                                  150 µg/kg Xaħam
                                                                                                                                  100 µg/kg Fwied
                                                                                                                                   60 µg/kg Kliewi

3
        Mhux għall-użu f'annimali li l-ħalib tagħhom jintuża għall-konsum mill-bniedem.